Jah, ja oligi. Intelligentsed inimesed said ju aru, et ma teen nalja. Et oligi kogu see kampaaniate aeg: Taukar ei joo ja Kristel ei joo ja Tanel Padar ei too ja siis ma ei tea … Robin Williams ei poo. Siis ma mõtlesin, et ma tahan ka oma kampaaniat. Minu jaoks hakkaski Eesti rahva tervise paremaks muutmine sellest, et hakkame lõõgastama ennast rohkem kui kolm korda päevas.

Ütleme siis nii, et see hetk, kui see oli üleval ja õhus, siis ma ikka põdesin päris korralikult. Aga nüüd mul on savi, sest sellest on nii kaua aega möödas.

Brigitte Susanne Hunt FOTO: Madis Sinivee

Aga see ka, et … kindlasti paljud inimesed mõtlesid, et ma olen mingi hull peast, et mida sa lollakas lähed meediasse kirema, aga ma tegin nalja. Aga ma olin ise loll, et ma ei saanud aru, et kui ma midagi Snapchatti panen, siis see saab avalikuks. See on minu kõige suurem skandaal viimasest aastast.

Siis oli veel see skandaal kohe järele, et ma läksin lahku kellestki. Aga ma ei ole seda kunagi välja öelnud, et ma läksin kunagi lahku. Minu jaoks on see, et minu eraelu on minu, ja keegi ei tea, kas mul on peika või ei ole, kas me elame koos või ei ela. Paljud on mind näinud ühe kutiga koos, siis on näinud mind teise kutiga, kes on mu sõbrad. Kas mul on peika või ei ole? See kõik … selle ma hoian meelega endale, kuni on päriselt kihlumine, kuni … ma arvan, et on parem, et inimesed ei tea, kes ja kas ja mis ja kuidas ja mitu korda päevas.

Peika ei ole siis peika, kuni sõrmus ei ole sõrmes?

Tead, on ikka, aga avalikult mitte. Selles mõttes, et avalikult ma ei pea kirema sellest ja pilte panema üles igale poole. Suhe on mulle endale ja ma pigem tahaks hoida seda teemat endale. Privaatsus, aga mitte salatsemine. Ma ei salatse, aga ma ei lähe ka kuskile avalikult kirema, et see mees on või see mees ei ole.

Aga kas sa siis praegu oled kellegagi koos?

A vot, praegu ma ju olen sinuga koos.

Ma mõtlen suhtes kellegagi?

Mul on palju suhteid. Mul on sõbrannasuhted, mul on suhted perega.

Olgu. Romantiline suhe vastassoo esindajaga?

Mida pidada romantiliseks suhteks?

Teatud keemiat inimeste vahel.

Mul on keemiat väga paljude inimestega. Selles mõttes, et keemia on väga tähtis. Sa tahad vist küsida, kellega ma kolm korda päevas …

See, kui palju sa kellegagi magad, see selleks, aga kas mõni meesterahvas saab öelda, et jah, ma olen praegu Brigitte Susanne Hundiga koos? Emotsionaalselt.

Tead, ma arvan, et ma jagan siis, kui ma olen valmis jagama, kas ja mis. Ma tegelen praegu avalikult blogi ja raadioga ja minu eraelu on selles mõttes minu jaoks ka tähtis, aga seda ma avalikult praegu ei jaga.

Aga skandaali saaksid sa siis, kui sa saaksid pildi, kui ma kuskil mingi kutiga suudlen.

Jah, nii on. Aga aitäh sulle.